दो बाईपास सड़कों के प्रावधान से ईचारला और राणास्तालम के शहरी क्षेत्रों में भीड़-भाड़ कम होगा| इसी प्रकार 29 फ्लाईओवर/वीयूपी/सीयूपी से परियोजना के आसपास यातायात की तेजी से आवाजाही हो सकेगी, जब इन क्षेत्रों में भीड़भाड़ भी कम होगा| तीन ट्रकों की पार्किंग सुविधा से माल ढुलाई यातायात में आसानी होगी| ट्रक चालकों को बाकी क्षेत्रों में किए जा रहे विकास कार्यों का लाभ मिलेगा| सड़क के दोनों ओर, परियोजना हिस्से के 37 किलोमीटर में सर्विस रोड, लगभग 43 किलोमीटर में स्लिप रोड और लगभग 42 स्थानों पर बस बे के प्रावधानों से लंबी दूरी वाले वाणिज्य के यातायात की सुरक्षित, आरामदायक और बेहतर आवाजाही सुनिश्चित होने के साथ-साथ आवास स्थलों/क्षेत्रों में स्थानीय यातायात सुविधा भी बेहतर होगी|